તાજેતર માં સુરત ખાતે ટ્યુશન ક્લાસ માં આગમાં ૨૨ થી વધુ બાળકો ના મોત બાદ તંત્ર દ્વારા ઠેર ઠેર ફાયર સેફટી અંગે ચેકિંગ હાથ ધરાયું છે અને વિવિધ ખાનગી ઈમારતો ને ફાયર સેફટી માટે નોટીસો પણ આપવામાં આવી છે અને કેટલાક ટ્યુશન ક્લાસ સીલ પણ કર્યા હતા પરંતુ મહાત્મા ગાંધી ના જન્મસ્થળ કિર્તીમંદિર ખાતે ફાયર સેફટી ની કોઈ સુવિધા ન હતી ગાંધીજીના નામે અનેકવિધ યોજનાઓમાં કરોડો રૂપિયાની રકમ મંજૂર કરવામાં આવે છે, પરંતુ ગાંધીજીના જન્મસ્થળ અને બાજુ માં આવેલા ગાંધી સ્મારક કિર્તીમંદિર ની સુરક્ષા માટે સરકાર ઉદાસીનતા દાખવી રહી હોય તેમ અહી ફાયર સેફટી ની કોઈ સુવિધા જ ન હોવાથી અહી આવતા દેશ વિદેશ ના હજારો પ્રવાસીઓ ના જીવ નું પણ જોખમ સર્જાયું છે ઉપરાંત આગ નો બનાવ બને તો આ ઐતિહાસિક ધરોહર સમાન ઈમારત ને પણ નુકસાન થાય તેવી શક્યતા સાથે ગત ૨૯ મે ના રોજ “પોરબંદર ટાઈમ્સ “ માં આ અંગે અહેવાલ પ્રકાશિત કરાયો હતો .